作者:無名氏
標題:狄青復奪衣襖車・後庭花
內容:殺的那血成河如聚水，死屍骸山岸般堆。疏林外槍刀響，山坡前戰馬廝，莫迎敵。誰曾見崎嶇的山勢，高阜處遙望者見一將來的疾。雄赳赳將鎧甲披，威凜凜戰馬嘶，紅抹額似火焰飛，皂羅袍似霧黑，烏油甲甚整齊，鳳翎箭端的直，鵲樺弓偃月起。那將軍麵皮，三尖刀兩刃齊。人和馬走似飛，喝一聲如霹靂，唬的人魂魄飛。